1906 йылда ауылда һыу тирмәне булғаны теркәлгән. XX быуаттың 30-сы йылдарында Таптыков ауылына XIX быуаттың 1-се яртыһында барлыҡҡа килгән Баженово ауылы ҡушылған. Ауыл янында тарихи Таптыков нығытмаһы (городище) һаҡланған. Бындай нығытмалар халыҡ йәшәгән урынды ур менән ҡамап (тәрән итеп соҡор ҡаҙып, тупрағын ҡырына бейек итеп өйөп) , һаҡланыр өсөн эшләнгән. Нығытманың ситен кирбес йәки бағаналар менән диуар эшләп тә ҡоймалағандар .